ОБЩИ УСЛОВИЯ

на играта „Месец на Египет по VIASAT HISTORY“

Посочените тук думи и изрази, когато се използват в текстовете на настоящите Общи условия, ще имат посоченото тук значение:

***Организатор***: под организатор се разбира лицето, което е осъществило реализацията на играта, регламентирана с настоящите общи условия. В конкретния случай това e Булсатком ЕАД, ЕИК: 130408101, със седалище и адрес на управление: гр. София, р-н Младост, ул. Магнаурска школа No 15, ЗИТ, втори корпус, ет.3. и с адрес за кореспонденция: гр. София, р-н Младост, ул. Магнаурска школа No 15, ЗИТ, втори корпус, ет.4.

***Партньор:*** Лице, предоставило наградния фонд. В случая Партньор на Организатора е Viasat World Limited ("VIASAT"), дружество създадено и действащо според законите на Обединеното Кралство със седалище Chiswick High Road, W4 5RU, Лондон, Обединеното кралство, вписано в регистъра на предприемачите Companies House под номер NIP GB 224578106, с български адрес за кореспонденция в гр. София 1113, кв. Изток, ул. Асен Пейков №6, партер.

***Участник*** – това е всяко лице, физическо или юридическо, което се е съгласило и е приело настоящите Общи условия на играта, отговаря на изискванията за участие и има сключен индивидуален договор с Булсатком ЕАД за ползване на предлаганите от последния електронни съобщителни услуги „Цифрова телевизия до дома“ и/или IPTV.

***Начало на играта***: 0:00 часа на 01.04.2019 г.

***Край на играта***: 23:59 часа на 22.04.2019 г.

***Срок на играта*:** период от време, започващ от Началото на играта и приключващ в Края на играта.

***Териториален*** ***обхват на Играта***: Република България.

***Томбола:***  игра, при която на лотариен принцип измежду всички абонати на Организатора, текущо заплатили месечната си абонаментната такса за „Цифрова телевизия до дома“ и/или IPTV към Булсатком за м. Април 2019 г. се изтегля представения от Партньора награден фонд.

***Абонаментна такса***: размерът на уговореното в индивидуалния договор между съответното лице и Организатора възнаграждение за ползване на услугите, предлагани от Организатора и което възнаграждение следва да се заплати в срокове, посочени в индивидуалните договори или Общите условия към тях.

***Правила и механизъм на играта***

Всяко лице, в Срока на играта, отговарящо на условията за участие, при навременно и редовно заплащане на месечната си абонаментната такса за „Цифрова телевизия до дома“ и/или IPTV към Булсатком за м. Април 2019 г. участва в тиражите (отделните тегления, жребии) на Лотарията. Заявяването за участие в играта става чрез заплащане на съответната абонаментна такса. С оглед избягване на всякакво съмнение, в случай на заявени и навременно заплатени пакетни услуги Участникът също участва в играта, стига в пакета да бъдат включени услугите „Цифрова телевизия до дома“ и/или IPTV.

***Право на участие***

Чл.2. (1) Право на участие в играта има всяко физическо или юридическо лице, което има сключен индивидуален договор с Булсатком ЕАД за ползване на предлаганите от последния електронни съобщителни услуги „Цифрова телевизия до дома“ и/или IPTV.

(2) Лица, ненавършили 18 години, както и лица, съдружници или акционери, лица,  работещи по трудово правоотношение при Организатора, както и лице, заето в дейност по администрирането или осигуряването на Лотарията по какъвто и да било начин, както и членове на техните семейства, нямат право да участват в Лотарията.

***Награден фонд***

Чл.3. (1) Партньорът осигурява и предоставя на печелившите от свое име и за своя сметка наградния фонд за играта, който се състои от:

1. 1 (една) голяма награда - Пътуване до Египет за двама пътуващи (победителят и един придружител) настанени в двойна стая.\*
2. 100 (сто) броя брандирани одеяла.

***Правила и ред за провеждане на томболата за разпределяне на наградния фонд***

Чл.4. (**1**) Разпределянето на Наградния фонд се осъществява чрез теглене на лотариен принцип чрез специализиран софтуер на българския адрес за кореспонденция на Органицатора в присъствието на нотариус или адвокат. Жребиите ще се извършат на 15.04.2019 г., когато ще бъдат изтеглени 100-те броя египетски одеяла и на 22.04.2019 г., когато е тегленето на голямата награда – Пътуване до Египет за двама. В тегленото участват всички Участници, които отговарят на условията за участие по чл. 2.

(**2**) Към датата на всеки жребии (теглене), така както са посочени в ал. 1 на чл. 4 през Срока на играта участват всички абонати заплатили месечната си абонаментната такса за „Цифрова телевизия до дома“ и/или IPTV към Булсатком за м. Април 2019 г.

(3) Организаторът обявява имената на изтеглените печеливши Участниците на своята интернет страница и в електронни медии, избрани от него, в срок до 2 (два) работни дни от провеждането на съответния жребий.

(4) Операторът в срок 3 (три) работни дни от провеждането на съответния жребий за разпределяне на наградите уведомява печелившия Участник на наличните в билинг системата и посочени от Участника номер на мобилен телефон и/или електронна поща, ако има такава.

Чл.5 (1) В случай че един или повече от печелившите Участници е нарушил, което и да било правило от тези Общи условия, или в случай на невъзможност Партньорът да се свърже с печеливш Участник, както и ако Участник не потърси наградата си в сроковете и по начините, описани в тези Общи условия, или се откаже от получената награда, то този Участник губи правото си да получи наградата си.

(2) Ако в следствие на настъпване на някое от условията по предходната алинея Участник загуби правото си да получи наградата си, наградата остава собственост на Парньора. С оглед избягване на съмнение, резервни печеливши участници не се теглят.

(3) Независимо от всичко посочено по-горе, с изтичането на срок от 45 (четиридесет и пет) дни от обявяването на имената на иззтеглените Участници, правото да се получи наградата се погасява и последната остава собственост на Организатора.

***Получаване на наградата***

Чл.6. (1) Изтегленият Участник е длъжен да се яви на указаните му в телефонния разговор с представител на Организатора и/или в електронното писмо, изпратено на посочената от него електронна поща, дата, час и място за получаване на наградата. При неявяване или неявяване в сроковете, посочени в уведомлението, правото да се получи наградата се погасява.

(2) Наградата се получава лично от лицето или от изрично упълномощен с нотариално заверено пълномощно представител.

(3) За приемането на наградата изтегленият Участник е длъжен да представи следните документи: валидна лична карта и документ, доказващ извършването на плащането на абонаментната такса към Булсатком за услугите „Цифрова телевизия до дома“ и/или IPTV за месец април 2019 г. Предоставянето на наградите се удостоверява с приемо-предавателен протокол.

(4) Предметните награди се предават на печелившия Участник в деня на получаване на наградата.

Чл.7. Организаторът и Партньорът не отговарят:

1.  За  невъзможност да се предостави или ползва наградата по причина на непреодолима сила като, но неограничаващо се до граждански безредици, война или военни действия, национални и мести бедствия, съответни актове или наказания от страна на правителство или други компетентен орган, тежки климатични условия, земетресения и други природни бедствия, технически проблеми на излъчването, включително повреда на предавателните съоръжения, прекъсване и/или недостиг на електричество, спиране и/или прекъсване на интернет, стачни действия, грипни епидемии и др.;

2. За вреди причинени при ползването на наградата.

3. За дефекти, неизправност и каквото и да било друго по предоставените предметни награди като не поема каквато и да е гаранция, свързана с тези награди. Рекламации се предявяват към производителя или дистрибутора на конкретната награда, съгласно действащото законодателство на Република България.

Чл.8. Предметните награди и наградата пътуване до Египет не могат да бъдат разменяни за паричната им или каквато и да е друга равностойност.

***Приемане на условията***

Чл.9. С плащането на абонаментната си такса за месец април 2019 г. за услугите „Цифрова телевизия до дома“ и/или IPTV абонатът автоматично попада за участие в томболата за разпределение на наградния фонд, доколкото отговаря на посочените в настоящите общи условия критерии.

Чл.10. Участието в играта ***е безвъзмездно***. Това означава, че участието в жребия за разпределяне на наградите не е обвързано с направата на изрична покупка или с даването от страна на Участника на залог или друга материална ценност. Представянето на документите по чл.6, ал.3 цели да установи наличието на валидно условие по чл.2, ал.1 и не следва да се тълкува като представяне на залог или друга материална ценност с цел участие в играта.

***Политика за поверителност и защита на защита на личните данни в „Булсатком“ ЕАД***

Чл.11. (1) Личните данни се обработват от Организатора в качеството му на регистриран администратор на лични данни и в съответствие с разпоредбите на Закона за защита на личните данни и подзаконовите актове към него. Организаторът е регистриран в Регистъра на Администраторите на лични данни с идентификационен номер 18399 в съответствие с подробно описаното в „Политика за поверителност и защита на личните данни на Булсатком ЕАД” качена на официалния сайт на Оператора: www.bulsat.com.

(3) Упражняването на правата за достъп, коригиране, заличаване или блокиране на данните, предвидени в Закона за защита на личните данни, става чрез писмено заявление, подписано и датирано, изпратено на пощенския адрес на Организатора, който е: гр. София, р-н Младост, ул. Магнаурска школа No 15, ЗИТ, втори корпус, ет. 4.

Чл.12. Участникът се индивидуализира в играта посредством данните му в Билинг системата на Организатора.

***Права и задължения***

Чл.13. Участникът в играта е длъжен:

1. да спазва Общите условия на играта;

2. да не предоставя свои лични данни на други участници в играта, както и да не използва личните данни на други лица без тяхно съгласие;

3. да спазва повелителните норми на закона и на добрите нрави;

5. да проверява страницата на Организатора дали не е сред печелившите участници и да изпълнява точно указанията на Организатора за получаване на наградата.

Чл. 14. (1) Участник има право да се откаже от спечелена награда съобразно условията, посочени по-горе.

(2) Участникът в играта има право на безплатен достъп до предоставените от него данни, които се обработват от Организатора и които се отнасят до него, както и правото да иска коригиране на така събраните данни.

Чл.15. (1) Организаторът определя правилата на Играта едностранно и има право да ги изменя и допълва по своя преценка, когато и както намери за необходимо.

(2) Организаторът е длъжен да обяви измененията и допълненията в Общите условия.

(3) Изменението и допълнението се обявява на интернет страницата на Организатора www.bulsat.com.

(4) Действието на изменението има сила от момента на публикуването му на уеб страницата на Организатора.

Чл.16. Организаторът има право по всяко време да преустанови реализацията на Играта, както и да прекрати временно или постоянно участието на Участник в нея, ако същият не спазва установените правила.

Чл.17. Организаторът не носи отговорност за съдържанието на наградите от наградния фонд.

Чл.18. Всеки потенциален спор между Организатора на играта и участници в същата се решава по взаимно съгласие, а при невъзможност за постигане на такава, спорът се решава от компетентния съд в Република България съобразно действащото законодателство.

Чл.19.За неуредените в настоящите Общи правила на Играта случаи се прилагат разпоредбите на действащото законодателство на Република България.

***Тези общи условия са приети и влизат в сила от 01.04.2019 г. и са достъпни на интернет страницата на Организатора ([www.bulsat.com/obshti-uslovia.php](http://www.bulsat.com/obshti-uslovia.php%20).)***

**\*Условия, свързани с ползването на голямата награда,**

**осигурена от Партньора на Организатора Viasat World Limited ("VIASAT WORLD")**

**в играта „Месец на Египет по VIASAT HISTORY“**

1. Наградата включва пътуване до Египет по програмата „3 дни круиз по Нил и 4 дни в Хургада“ на Марбро Турс (<https://marbrotours.bg>) за двама души в двойна стая и покрива „Включено в цената“ според описанието на тази програма на туроператора.
2. Всички други разходи, свързани с пътуването, включително посочените в „Цената не включва“, допълнителни екскурзии и/или други услуги, разходи от личен характер и др. са за сметка на печелившия.
3. За да ползва наградата, печелившият и неговият гост трябва да са на разположение и да отговарят на условията да пътуват по програмата от България на 2 октомври 2019 г., 16 октомври 2019 г., 30 октомври 2019 г. или 13 ноември 2019 г.
4. При специални обстоятелства, заявено желание на печелившия и допълнителна договорка с туроператора, наградата може да бъде заменена за друго пътуване до Египет на Марбро Турс за двама в двойна стая на същата или по-ниска стойност, което да се изпълни и приключи не по-късно от 30 ноември 2019 г.
5. В случай, че наградата не бъде използвана до 30 ноември 2019 г., печелившият губи правата си над нея.
6. Наградата може да бъде преотстъпена на друг член от домакинството на печелившия с изричното му писмено заявление на това и не може да бъде заменяна за паричната равностойност.